CELEX: C2005/057/19
Language: et
Date: 2005-03-05 00:00:00
Title: Euroopa Kohtu (viies koda) 16. detsembri 2004. aasta otsus kohtuasjas C-313/03: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Direktiiv 1999/63/EÜ — Ülevõtmata jätmine määratud tähtaja jooksul — Rakendusmeetmetest teavitamata jätmine)

5.3.2005   
            
            
               ET
            
            
               Euroopa Liidu Teataja
            
            
               C 57/10
            
         
      EUROOPA KOHTU
   
   (viies koda)
   16. detsembri 2004. aasta otsus
   kohtuasjas C-313/03: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Direktiiv 1999/63/EÜ - Ülevõtmata jätmine määratud tähtaja jooksul - Rakendusmeetmetest teavitamata jätmine)
   (2005/C 57/19)
   Kohtumenetluse keel: itaalia
   Kohtuasjas C-313/03: Euroopa Ühenduste Komisjon (esindaja M.-J. Jonczy) v. Itaalia Vabariik (esindaja I. M. Braguglia, keda abistas A. Cingolo), mille esemeks on EÜ artikli 226 alusel 23. juulil 2003. aastal esitatud liikmesriigi kohustuste rikkumise hagi, tegi Euroopa Kohus (viies koda), koosseisus: koja esimees R. Silva de Lapuerta ning kohtunikud R. Schintgen (ettekandja) ja J. Makarczyk; kohtujurist C. Stix-Hackl, kohtusekretär R. Grass, 16. detsembril 2004 otsuse, mille resolutiivosa on järgmine:
   
               1.
            
            
               Kuna Itaalia Vabariik ei ole võtnud vastu vajalikke õigus- ja haldusnorme nõukogu 21. juuni 1999. aasta direktiivi 1999/63/EÜ, milles käsitletakse Euroopa Ühenduse Reederite Ühingu (ECSA) ja Euroopa Liidu Transporditööliste Ametiühingute Liidu (FST) sõlmitud kokkulepet meremeeste tööaja korralduse kohta, ega sellele lisatud 30. septembri 1998. aasta Euroopa kokkuleppe meremeeste tööaja korralduse kohta täitmiseks või vähemalt ei ole Euroopa Ühenduste Komisjoni neist teavitanud, siis on Itaalia Vabariik rikkunud selle direktiivi artikli 3 lõikest 1 tulenevaid kohustusi.
            
         
               2.
            
            
               Jätta kohtukulud Itaalia Vabariigi kanda.
            
         
      (1)   ELT C 226, 20.9.2003.